Üldkohtu (seitsmes koda) 24. oktoobri 2019. aasta otsus – E‑Control vs. ACER
(kohtuasi T‑332/17)
Energeetika – ACERi apellatsiooninõukogu otsus – Koordineeritud võimsusarvutuse alade kindlaksmääramine – Tühistamishagi – Põhjendatud huvi – Osaline vastuvõetamatus – Määrus (EL) 2015/1222 – ACERi pädevus
1.      Kohtumenetlus – Menetlusse astumine – Menetlusse astumise avaldus, milles ei toetata ühe poole nõudeid – Vastuvõetamatus
(Üldkohtu kodukord, artikli 142 lõige 1)
(vt punkt 29)
2.      Tühistamishagi – Füüsilised või juriidilised isikud – Põhjendatud huvi – Tekkinud ja olemasoleva huvi tingimus – Hindamine hagi kohtusse saabumisel – Hagi, mis võib hagejale kasu tuua – Puudumine – Vastuvõetamatus
(ELTL artikli 263 neljas lõik)
(vt punktid 30 ja 31)
3.      Euroopa Liidu ametid – Energeetikasektorit Reguleerivate Asutuste Koostööamet (ACER) – Pädevus – Ulatus – Elektri ja gaasi piiriülese taristu suhtes kohaldatavad juurdepääsu kord ja tingimused ning võrgu talitluskindlus – Koordineeritud võimsusarvutuse alade määramiseks tehtud põhivõrguettevõtjate ettepaneku heakskiitmine – Hõlmamine – Tingimused
(Euroopa Parlamendi ja nõukogu määrus nr 713/2009, artikli 8 lõige 1; komisjoni määrus 2015/1222, artikli 9 lõiked 10, 11 ja 12)
(vt punktid 42–46, 50 ja 51)
4.      Kohtumenetlus – Kohtukulud – Kohtumenetluse võitnud poole osa kohtukulude tema enda kanda jätmine
(Üldkohtu kodukord, artikli 134 lõige 1 ja artikli 135 lõige 1)
(vt punktid 77–82)
Ese
ELTL artikli 263 alusel esitatud nõue tühistada ACERi apellatsiooninõukogu 17. märtsi 2017. aasta otsus A-001-2017 (konsolideeritud), millega jäeti rahuldamata kaebus ACERi otsuse peale nr 6/2016 koordineeritud võimsusarvutuse alade kindlaksmääramise kohta.
Resolutsioon
1.
Tühistada Euroopa Liidu Energeetikasektorit Reguleerivate Asutuste Koostöö Ameti (ACER) apellatsiooninõukogu 17. märtsi 2017. aasta otsus A-001-2017 (konsolideeritud), millega jäeti rahuldamata kaebus ACERi otsuse peale nr 6/2016 koordineeritud võimsusarvutuse alade kindlaksmääramise kohta, osas, milles sellega jäeti rahuldamata Energie‑Control Austria für die Regulierung der Elektrizitäts- und Erdgaswirtschafti (E‑Control) kaebus.
2.
Jätta hagi ülejäänud osas rahuldamata.
3.
Jätta ACERi kohtukulud tema enda kanda ja mõista temalt välja neljandik E‑Controli kohtukuludest.
4.
Jätta kolm neljandikku E‑Controli kohtukuludest tema enda kanda.
5.
Jätta Tšehhi Vabariigi, Poola Vabariigi ja Verbund AG kohtukulud nende endi kanda.